亞洲金融風暴北京救港謠言

亞洲金融風暴中共救港不是謠言係一個喺中國大陸廣泛流傳嘅真信息，主要係指亞洲金融風暴期間，香港股市受到國際知名投資者索羅斯嘅衝擊，香港要中國共產黨幫助先至可以擊退索羅斯。但事實係，當時香港不只係動用自己嘅外匯儲備，涉及中共嘅資源或者官員。

香港當時應對嘅做法 
雖然喺1998年3月，時任總理朱鎔基表示如果香港需要嘅話中共會幫手，但當時香港政府面對索羅斯嘅衝擊，無用到中共嘅資金，而係用咗自己嘅外滙基金入市，而當時中共嘅外滙儲備亦只有1,400億美元，同香港差唔多。香港政府喺呢段期間買入嘅股票，喺同年11月以盈富基金嘅名義上市，分批放返出市場。

2017年，風暴嗰陣嘅財政司司長曾蔭權喺接受傳媒訪問嘅時候，亦話成件事只係由香港本地嘅官員操作，自己都係事後先通知中共。

2019年9月，當時嘅香港金融管理局總裁陳德霖亦喺金管局嘅網站撰寫文章，提及當時嘅情況，講到喺1998年8月14號，政府財經事務局出面臨時邀約香港最大三家證券商嘅話事人，叫佢哋喺開設交易賬戶嘅問題上幫手。而成個行動事前保密，去到8月28號收兵。

謠言嘅傳播同影響 
雖然當時香港係靠自己處理危機，但係唔少中共媒體都灌輸咗呢個不實嘅講法，令呢啲謠言喺中國大陸深入民心。例如：

喺2016年1月，新浪財經網就曾經刊登中國大陸股評人齊俊傑嘅文章，話香港係靠大陸出手救援，「用平準基金的方式大量收購股票托市，才最終打跑了索羅斯」。求驗傳媒之後亦喺Facebook發佈文章，批評散播呢啲謠言係可恥嘅愚民戰略。資深傳媒人陳景祥亦形容，香港當年打大鱷唔單止唔使中共幫手，反而中共要學習香港嘅經驗。
 喺2019年8月23號，《明報》頭版刊登一則由政協委員高彥明發表嘅廣告文章，宣稱亞洲金融風暴期間「中共應港府要求，調撥巨額資金到港，徹底打垮了索羅斯」。之後，《明報》專欄作家李曉佳發表文章，點名批評高彥明篡改歷史。
 喺2021年4月3號，親中派商人伍子權亦有份散播呢個謠言，喺央視新聞訪問入面，指當時係北京救港。

不過，由於中國大陸唔少人深信呢個講法，結果喺一啲中港矛盾問題上，一啲中國大陸網民就會提及呢個虛假消息，講到中共點樣幫香港，但係香港就反骨唔聽話。

英國阻礙香港民主自治制度謠言：另一個喺香港親中派同埋佢地支持者廣泛流傳嘅謠言

香港都市傳說